आज पहली बार महसूस हुआ कि तेल कडुआ और ज्‍वलनशील होता है। तभी लोग कहते हैं कि पहले तेल देखो फिर तेल की धार देखो। मेहनत इतनी की और नसीब कुछ भी नहीं हुआ। लोकतन्‍त्र में जनता पिसती है और उसी का तेल निकल जाता है। बेचारे बैलों की जगह आज जनता ने ले ली है। आजकल तो दो पहिए और चौ पहिये ने इस कदर तेल पीना शुरू कर दिया है उसके बदले केवल धुंआ उगल रहा है। पहले दो पैर वाला आदमी और चार पैर वाला जानवर आपस में ताल मेल बिठाकर चलते थे। जब कभी दो पैर वाला थक जाता था तो चार पैर वाले उसकी मदद करते थे और अपनी पीठ पर बिठा लिया करते थे।